text: Minister får spørgsmål om radikalisering i Vejle
  03 marts 2015 kl. 19.08
  Dansk Folkeparti går nu ind sagen om radikalisering i Vejle.
  Det er Dansk Folkepartis udlændinge- og integrationsordfører, Martin Henriksen, der nu vil stille en række spørgsmål i Folketinget som følge af indslag i TV SYD.
  Han vil spørge justitsminister Mette Frederiksen, om hun vil tage initiativ til at undersøge, hvad forbindelsen er mellem Muslimsk Ungdomscenter i Vejle og Muslimsk Ungdomscenter i Aarhus, og om unge mennesker radikaliseres i foreningen i Vejle, som beskrevet i TV SYD den 24. februar.
  Forbindelsen mellem MUC i Aarhus og Vejle er interessant for Dansk Folkeparti, fordi partiet gerne vil have Grimhøjmoskéen i Aarhus lukket.
  Derudover vil Martin Henriksen bede ministeren redegøre for, hvor mange unge mennesker med tilknytning til Muslimsk Ungdomscenter i Vejle, der er taget i hellig krig i Syrien.
  Og endelig vil han bede Mette Frederiksen om at redegøre for omfanget af radikalisering i Vejle og fortælle, hvilke aktiviteter der er i gang for at dæmme op for radikaliseringen.
  